CELEX: 31997D0020
Language: bg
Date: 1996-12-17 00:00:00
Title: Решение на Комисията от 17 декември 1996 година относно създаване на списък на трети страни, отговарящи на изискванията за еквивалентност на условията за производство и пускане на пазара на двучерупчести мекотели, бодлокожи, ципести и морски коремоноги (текст от значение за ЕИП)

Важна правна забележка

|

31997D0020

Официален вестник n° L 006 , 10/01/1997 стр. 0046 - 0047 специално чешко издание глава 3 том 20 стр. 191  - 192 специално испанско издание глава 3 том 20 стр. 191  - 192 специално унгарско издание глава 3 том 20 стр. 191  - 192 специално литвийско издание глава 3 том 20 стр. 191  - 192 LV.ES глава 3 том 20 стр. 191  - 192 MT.ES глава 3 том 20 стр. 191  - 192 PL.ES глава 3 том 20 стр. 191  - 192 SK.ES глава 3 том 20 стр. 191  - 192 специално словенско издание глава 3 том 20 стр. 191  - 192

		19961217Решение на Комисиятаот 17 декември 1996 годинаотносно създаване на списък на трети страни, отговарящи на изискванията за еквивалентност на условията за производство и пускане на пазара на двучерупчести мекотели, бодлокожи, ципести и морски коремоноги(текст от значение за ЕИП)(97/20/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/492/ЕИО на Съвета от 15 юли 1991 г. относно определяне на здравни условия за производството и пускането на пазара на живи двучерупчести мекотели [1], последно изменена с Акта за присъединяване на Австрия, Финландия и Швеция, и по-специално член 9, параграф 3, буква а) от нея,като има предвид, че Комисията е определила специален режим за внос на живи двучерупчести мекотели, бодлокожи, ципести и морски коремоноги от определени трети страни;като има предвид, че Комисията е предвидила стандартен здравен сертификат за вноса на живи двучерупчести мекотели, бодлокожи, ципести и морски коремоноги от трети страни, все още необхванати от подобни решения;като има предвид, че трябва да се изготви списък на страните, отговарящи на условията за еквивалентност, посочени в член 9, параграф 2 от Директива 91/492/ЕИО, които по този начин са в състояние да гарантират, че изнасяните от тях за Общността мекотели отговарят на санитарните условия за защита на здравето на потребителите;като има предвид, че въпросният списък трябва да включва трети страни, за които са приети конкретни решения и такива, удовлетворяващи условията съгласно член 9 параграф 2, за които може да се установи списък на одобрените предприятия в съответствие с Решение 95/408/ЕО на Съвета от 22 юни 1995 г. относно условията за изготвяне, за преходен период, на временни списъци на предприятия от трети страни, от които държавите-членки са разрешили вноса на някои продукти от животински произход, рибни продукти или живи двучерупчести мекотели [2];като има предвид, че член 3, параграф 4, буква б) от Директива 91/493/ЕИО на Съвета от 22 юли 1991 г. относно определяне на ветеринарно-санитарните условия за производството и пускането на пазара на рибни продукти [3] предвижда, че преработените двучерупчести мекотели трябва да отговарят, преди етапа на преработка, на разпоредбите на Директива 91/492/ЕИО; като има предвид, че поради тази причина списъкът на трети страни, отговарящи на изискванията, определени в Директива 91/492/ЕИО, трябва да се прилага и за вноса на преработени двучерупчести мекотели, бодлокожи, ципести и морски коремоноги;като има предвид, че въпросният списък от трети страни се въвежда, без да се засягат разпоредбите на националното или общностното законодателство в областта на защитата на здравето на животните или опазването на околната среда;като има предвид, че мерките, предвидени в настоящото решение, са в съответствие със становището на Постоянния ветеринарен комитет,ПРИЕ НАСТОЯЩОТО РЕШЕНИЕ:Член 1Третите страни, отговарящи на изискванията за еквивалентност, определени в член 9, параграф 3, буква а) от Директива 91/492/ЕИО по отношение на условията за производство и пускане на пазара на живи двучерупчести мекотели, бодлокожи, ципести и морски коремоноги, са изброени в приложението към настоящото решение.Член 2Независимо от разпоредбите, свързани с опазване здравето на животните или околната среда, държавите-членки трябва да гарантират, че двучерупчестите мекотели, бодлокожите, ципестите и морските коремоноги, под каквато и да било форма за консумация, се внасят единствено от третите страни, изброени в приложението.Член 3Разпоредбите на член 2 не се прилагат към адукторните мускули на пектиниди, различни от тези на аквакултурите, напълно отделени от вътрешностите и половите жлези.Член 4Настоящото решение влиза в сила на 1 юли 1997 г.Член 5Адресати на настоящото решение са държавите-членки.Съставено в Брюксел на 17 декември 1996 година.За КомисиятаFranz FischlerЧлен на Комисията[1] ОВ L 268, 24.9.1991 г., стр. 1.[2] ОВ L 243, 11.10.1995 г., стр. 17.[3] ОВ L 268, 24.9.1991 г., стр. 15.--------------------------------------------------19961217ПРИЛОЖЕНИЕСписък на трети страни, от които вносът на двучерупчести мекотели, бодлокожи, ципести и морски коремоноги под каквато и да било форма за консумация е разрешенI. Трети страни, предмет на конкретно решение въз основа на Директива 91/492/ЕИО на Съвета:- Мароко,- Турция,- Перу,- Южна Корея,- Чили.II. Трети страни, които могат да бъдат предмет на временно решение въз основа на Директива 95/408/ЕО на Съвета:- Канада,- Фарьорски острови,- Нова Зеландия,- Съединени американски щати,- Гренландия.--------------------------------------------------